CELEX: 32015D0226
Language: ro
Date: 2015-02-11 00:00:00
Title: Decizia de punere în aplicare (UE) 2015/226 a Comisiei din 11 februarie 2015 de modificare a Deciziei de punere în aplicare 2012/535/UE în ceea ce privește definiția lemnului receptiv și măsurile care trebuie să fie luate în zonele delimitate [notificată cu numărul C(2015) 645]

13.2.2015   
            
            
               RO
            
            
               Jurnalul Oficial al Uniunii Europene
            
            
               L 37/21
            
         DECIZIA DE PUNERE ÎN APLICARE (UE) 2015/226 A COMISIEI
   din 11 februarie 2015
   de modificare a Deciziei de punere în aplicare 2012/535/UE în ceea ce privește definiția lemnului receptiv și măsurile care trebuie să fie luate în zonele delimitate
   
      
         [notificată cu numărul C(2015) 645]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) teza a patra,
   întrucât:
   
               (1)
            
            
               În urma aplicării Deciziei de punere în aplicare 2012/535/UE a Comisiei (2), s-a ajuns la concluzia că definiția lemnului receptiv ar trebui să includă lemnul de conifere (Coniferales) care nu și-a păstrat suprafața rotundă naturală, stupii și cutiile-cuiburi pentru păsări, având în vedere riscurile specifice legate de transportul frecvent al stupilor și al acestor cutii-cuiburi. În plus, lemnul care a fost supus tratării în vederea eliminării riscului de a găzdui nematodul lemnului de pin (NLP) ar trebui să fie exclus din această definiție.
            
         
               (2)
            
            
               Având în vedere natura vectorului, toate plantele receptive tăiate și resturile rezultate în urma tăierii din zonele tampon ar trebui să fie imediat îndepărtate.
            
         
               (3)
            
            
               Este oportun să se clarifice faptul că lemn lipsit de scoarță și care a fost supus unui tratament termic corespunzător în conformitate cu Decizia de punere în aplicare 2012/535/UE poate fi transportat și în sezonul de zbor al vectorului.
            
         
               (4)
            
            
               Prin urmare, Decizia de punere în aplicare 2012/535/UE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia de punere în aplicare 2012/535/UE se modifică după cum urmează:
   
               1.
            
            
               Articolul 1 litera (b) se înlocuiește cu următorul text:
               
                           „(b)
                        
                        
                           «lemn receptiv» înseamnă lemn de conifere (Coniferales) care se încadrează la unul dintre următoarele puncte:
                           
                                       (i)
                                    
                                    
                                       lemn în sensul articolului 2 alineatul (2) din Directiva 2000/29/CE;
                                    
                                 
                                       (ii)
                                    
                                    
                                       lemn care nu și-a păstrat suprafața rotundă;
                                    
                                 
                                       (iii)
                                    
                                    
                                       lemn sub formă de stupi și cutii-cuiburi pentru păsări.
                                    
                                 
                     Lemnul receptiv nu include cheresteaua și buștenii din speciile Taxus L. și Thuja L. și nici lemnul care a fost supus prelucrării în vederea eliminării riscului de a găzdui nematodul lemnului de pin.”
            
         
               2.
            
            
               Articolul 13 alineatul (1) litera (d) se înlocuiește cu următorul text:
               
                           „(d)
                        
                        
                           marcarea în conformitate cu anexa II la Standardul internațional FAO pentru măsuri fitosanitare nr. 15, astfel cum se stabilește la punctul 2 litera (b) și la punctul 3 litera (b) din secțiunea 1 a anexei III și la punctul 3 din secțiunea 2 a anexei respective, a stupilor, cutiilor-cuiburi pentru păsări și a materialelor de ambalaj pe bază de lemn tratat în instalația de tratare în cauză în conformitate cu literele (a), respectiv (c).”
                        
                     
         
               3.
            
            
               La articolul 14, alineatul (1) se înlocuiește cu următorul text:
               „(1)   Statele membre pe al căror teritoriu există o zonă delimitată autorizează producătorii de materiale de ambalaj pe bază de lemn, de stupi și de cutii-cuiburi pentru păsări care sunt echipați în mod corespunzător să marcheze, în conformitate cu anexa II la Standardul internațional pentru măsuri fitosanitare nr. 15 al FAO, materialul de ambalaj pe bază de lemn, stupii și cutiile-cuiburi pentru păsări pe care le asamblează din lemn tratat într-o instalație de tratare autorizată și însoțit de pașaportul fitosanitar menționat la Directiva 92/105/CEE.
               Producătorii respectivi sunt denumiți în continuare «producători autorizați de materiale de ambalaj pe bază de lemn».”
            
         
               4.
            
            
               Anexele I, II și III se modifică în conformitate cu anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 11 februarie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia de punere în aplicare 2012/535/UE a Comisiei din 26 septembrie 2012 privind măsurile de urgență pentru prevenirea răspândirii în Uniune a Bursaphelenchus xylophilus (Steiner și Buhrer) Nickle et al. (nematodul lemnului de pin) (JO L 266, 2.10.2012, p. 42).
   
      ANEXĂ
      Anexele la Decizia de punere în aplicare 2012/535/UE se modifică după cum urmează:
      
                  1.
               
               
                  În anexa I se inserează următorul punct 9a:
                  
                              „9a.
                           
                           
                              Statele membre identifică, în întreaga zonă tampon, plantele receptive tăiate care nu se încadrează la punctele 7, 8 și 9. Ele îndepărtează plantele respective, precum și resturile rezultate în urma tăierii, luând toate măsurile de precauție necesare pentru a evita ca acestea să atragă nematodul lemnului de pin și vectorul acestuia.”
                           
                        
            
                  2.
               
               
                  În anexa II se inserează următorul punct 3a:
                  
                              „3a.
                           
                           
                              Statele membre identifică în zonele tampon și plantele receptive tăiate, altele decât cele prevăzute la punctul 3 litera (b). Ele îndepărtează plantele respective, precum și resturile rezultate în urma tăierii, luând toate măsurile de precauție necesare pentru a evita ca acestea să atragă nematodul lemnului de pin și vectorul acestuia.”
                           
                        
            
                  3.
               
               
                  Literele (b) și (c) de la punctul 2 din secțiunea 1 a anexei III se înlocuiesc cu următorul text:
                  
                              „(b)
                           
                           
                              este însoțită de pașaportul fitosanitar menționat în Directiva 92/105/CEE și eliberat de către o instalație de tratare autorizată; în ceea ce privește lemnul receptiv sub formă de stupi și cutii-cuiburi pentru păsări, acesta este însoțit de pașaportul fitosanitar respectiv sau este marcat în conformitate cu anexa II la Standardul internațional FAO pentru măsuri fitosanitare nr. 15;
                           
                        
                              (c)
                           
                           
                              dacă nu este lipsit de scoarță, lemnul este transportat fie în afara sezonului de zbor al vectorului, fie acoperit cu o husă de protecție care să garanteze că nu este posibilă infestarea cu nematodul lemnului de pin sau cu vectorul acestuia.”